lv en en lv en lt en sl lt lv lv en pt lv hbs_lat lv lv lv en lv lv lv lv fr lv fi lv pt lv lv de lv lv en en lv lv lv lv lv lv en lv es es en en es tr en en ne en lv en lv lv lv lv lv en lv en lv en lv en eo lv en lv en en en lv en hbs_lat en de pt it hbs_lat fi es lv pt sk lv en pt nl eo sv lv lv lv lv lv lv pl lv hbs_lat lv lv pl lv en eu en en en es es es kn lv lv en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en cs lv lv en cs lv en en it fr lv en en nb lt sl en en lv en en en lv fi lv pt lv lv de en lv lt pt lv en lv lv hbs_lat lv lv en lv lv en lv lv lv en
Burja un citi kustoņi - Karakuda | Art 360°
Ka | Kadrs • Frame
Ra | Rakstniecība • Writing
Ku | Kultūra • Culture
Da | Daba • Nature
March 8, 2022February 12, 2022 Terēze Banga391Leave a Comment on Burja un citi kustoņi
Kā katru dienu, kad darbi nesokas, stāvu pie loga un vēroju dažādus kustoņus. Vairums no tiem divkājaini, dažādos augumos un skaļuma režīmos. Turpat līdzās arī trīskājaini un četrkājaini. Pēdējie divi redzami gandrīz vai katras daudzdzīvokļu mājas sētmalītē. Apbrīnojami zaļi dzīvojot tālāk. No gada uz gadu. Jā, Liepājā kaķu ir daudz. Uz katru no tiem arī pa saujai pensionāru.
Pirms pāris gadiem, skaudriem vasaras rītiem austot, regulāri pamodos dzirdam aizsmakušu saucienu pēc Burjas. Pirmo reizi uz balkona izgāju ziņkāres vadīta. Gribēju saprast kas tur notiek. Otro, trešo un ceturto reizi vērošanu savienoju ar neesošus netīrumu iznešanu un iedomātu puķu apliešanu. Tas viss – lai sekotu Burjas dzīvei.
Kaķis Burja kā apaļš un ruds runčuks mājoja piejūras krūmiņos. Viņš bija kļuvis par bezpajumtnieku, kopš saimnieks viņu istabā vairs nevēlējās uzturēt. Burjam bija sava mājiņa sētā un vecītis, kurš to baroja. Sākumā Burja bija viens, sava saimnieka apgādībā sētā turēts kustonis. Taču drīz vien večuku ielenca ducis vēl citu „Burju“. Tas bija negaidīti. Aiz dusmām, sparīgi vicinot savu spieķīti, večuks gaiņāja Burjas līdzgaitniekus uz visām pusēm, taču runču pulciņš neklausīja. Kaķi turpināja atsaukties viņa aizsmakušajai balsij arī turpmāk. Drīz Burju armija pieauga līdz pusotram ducim. Tad večuks nospļāvās un pieņēma šo izaicinājumu. Galu galā – Dieva radības vien ir. Tāpēc, sekojot Jēzus piemēram, turpmāk zivtiņas izdalīja visiem izsalkušajiem.
Protams, ka minči nebūt neizklīda. Kaķi pieķēzīja zālāju, grāvi. Aprokot atstātās dāvaniņas ar piektdaļu saujas zemes vai nošņāptu zāles stiebriņu. Kaķu diktatūra jeb minku hierarhija ieviesa teritoriālos likumus un sāka izmantot savām tualetes vajadzībām arī puķu dobes. Tās mums caurstaigā bērni, apkopj dārztantiņas un piecūko garāmgājēji. Arī mūsu mājā, kundze jau gados, kopj šīs dobītes. Kaķu izdarīšanās turpinājās līdz brīdim, kad visos gaiteņos sāka apspriesties par kaķu mēsliem. Sūdi visur! – šāda toreiz bija galvenā tēze mūsmājas apritē. Kā nu ne. Čupa pie čupiņas, kaudze pie kaudzītes. Ko dārziņkopējkundze nebija ievērojusi bija tas, ka retais mežonītis no Burju mafijas ieklīda šajās puķēs. Viņas lamātos „kaķu ekskrementus“ faktiski bija atstājuši pašmāju dzīvokļos dzīvojoši aristokrātiskie šķirnes brāļi.
Manā kāpņutelpā vien ir daudz četrkājaino. Tie ir: 7 suņi un 2 kaķi. Klusiņām lūrot no balkona, esmu vērojusi, kā katrs mans kaimiņš aiz saviem vaukšķošajiem mīluļiem savāc vai nesavāc kakas. Novēroju, ka to nedara nedz otrā stāva labradora saimnieks, nedz arī piektā stāva vasaras ieceļotāja pekinieša īpašnieki. Pat dzīvokļu kaķi klejo bez jebkādas uzraudzības pa pagalmu. Viņus izlaiž izpriecāties. Jo mazāk smaciņu istabā, jo vieglāka dzīve saimniekam, – tā spriež mana kaimiņiene. Bez tam šādi „turēt kaķi“ esot lētāk. Mazāk jātērē sūri, grūti nopelnītais latiņš kaķa vajadzībām. Galu galā, Minkas “ar visu“ taču paši tikšot galā.
Gribas jautāt, kāpēc suni mēs trenējam, bet kaķis aug pats? Jā, atkal aktualizējas sen nodīrātais un vēl dīrājamais jautājums par atbildību. Jo šāda situācija ar večuku un Burjām nav tikai mūsu pagalmā. Kaķu izlaišana ārā raksturīga visur. Neviens par to neatbild. Pavisam citāds būtu mans stāsts, ja dobes būtu privātmāju dārzā. Tad vainīgais atrastos ļoti ātri. Bet te tā nenotiek. Te vainīgais slēpjas gadiem un „peramais kustonis“ ir “burja“. Tāpēc atkal atskan dobīštantes: „Ai, atkal iegrābos!“ ar lāstiem bezsaimnieka kaķu virzienā. Turpat smiltiņās spēlējas bērni un visi izliekas, ka neko neredz. Cik ilgi šāda dzīve turpināsies?
"cat" by koiest is licensed under CC BY-SA 2.0
Tagged dārztantiņas kakas kaķi mūsmājas suņi
Ar trīs koncertiem nedēļas nogalē sāksies 30. Liepājas Starptautiskais zvaigžņu festivāls
Zvaigžņu festivāla noslēgumā LSO uzstāsies kopā ar ukraiņu operzvaigzni Ludmilu Monastirsku
Viss pašu rokās – vai rakstīsi, vai ne
September 2, 2018September 3, 2018 Karakuda
Esmu tepat – Tev līdzās
April 13, 2021February 28, 2021 Sanija Derkēvica
Gatavošanās Jāņiem. Sestdiena. 2019.
June 22, 2019November 21, 2020 Karmena Smilga
Tavs komentārs Cancel reply
This site uses Akismet to reduce spam. Learn how your comment data is processed.
Izklausās banāli, bet labais vienmēr uzvar
September 27, 2022September 19, 2022 Karakuda 0
Via Cultura atsāk darbību ar lekciju par mākslinieciskās izteiksmes līdzekļiem
September 22, 2022September 22, 2022 Gunita Lagzdiņa-Skroderēna 0
The Blue Blue Man
September 22, 2022September 19, 2022 Aleksandra Reisnere 0
Ar savu ētisko stāju kaut drusku stāvēt tām šausmām pretī
September 20, 2022September 19, 2022 Karakuda 0
September 15, 2022August 29, 2022 Linda Anna Silavniece 0
Forumi | Diskusijas (19)
View kara.kuda.10’s profile on Facebook
View @karakuda360’s profile on Twitter
View karakuda360’s profile on Instagram
Spānija Katalonija mīlestība Catalunya reportāža īsfilma studēt televīziju Liepājas Universitāte RISEBA Barselona Karakuda jūra Liepājas simfoniskais orķestris kur studēt mākslu Generalitat de Catalunya Ostankino COVID-19 Ziemeļblāzmas pils proza audiovizuālā māksla Dzeja Katalonijas neatkarība māksla Latvijas neatkarība Latvija laime īsfilmas studentu filmas Lielais dzintars Katalonijas vēsture sapņi Katalonijas referendums Mediju kvalitāte VEF Kultūras pils daba video Barcelona ģimene sajūtas mūzika latviešu valoda tiešsaiste Ģeneralitāte RISEBA AVMM Ukraina studenti Diada Ukrainas karš mēdiju māksla LSO Rīga 1-O studēt kino Liepāja intervija pandēmija Atmoda mūzikas video vienota Spānija rakstniecība PPLA publicistika audiovizuālā mediju māksla LTV
News Portal Pro | Theme: News Portal Pro by Mystery Themes
Da | Daba • Nature
Karakuda | Art 360°
Ka | Kadrs • Frame
Ra | Rakstniecība • Creative Writing
Ku | Kultūra • Culture
Literārā publicistika • Literary journalism